בנסון בון

**בֶּנסון ג'יימס בּוּן** (באנגלית: **Benson James Boone**; נולד ב-25 ביוני 2002) הוא זמר-יוצר ורב-נגן אמריקאי.**'

== ראשית חייו ==
בון גדל בעיר מונרו שב[[וושינגטון (מדינה)|וושינגטון]], [[ארצות הברית]], ולו ארבע אחיות. למד בבית הספר התיכון של מונרו , שם השתתף בנבחרת [[צלילה|קפיצה למים]]. את כישוריו המוזיקליים גילה לראשונה לאחר שב[[כיתה י"א]] שר וניגן בפסנתר בתחרות "קרב הלהקות" , לבקשת חברו, על אף שלא היה לו ניסיון מוזיקלי. לאחר שנות התיכון למד בון לתקופה קצרה ב[[אוניברסיטת בריגהאם יאנג]]–[[איידהו]] , ועזב לאחר סמסטר אחד כדי להתמקד בשירה.

== קריירה ==
[[קובץ:Benson Boone.jpg|ממוזער|בון, 2022]]בתחילת דרכו, בון שאב את השראתו המוזיקלית הראשונית מהופעה של הזמר האמריקאי [[ג'ון בליון]] שאליה הלך, ולאחריה הוא החל להתייחס לשירה ברצינות רבה יותר. הקריירה המוזיקלית של בון החלה ב[[מונרו (וושינגטון)|מונרו]], [[וושינגטון (מדינה)|וושינגטון]], שם הופיע לראשונה ב[[תחרות כישרונות]] בבית הספר התיכון. בשנת 2021 החל להעלות הקטעים מתוך המוזיקה המקורית שלו ברשת החברתית [[טיקטוק]], ולאחר זמן קצר השתתף באודישנים לעונה ה-19 של [[תוכנית מציאות|תוכנית המציאות]] [[אמריקן איידול]], דרך המלצה של חבר. על אף שזכה להגיע ל"[[אמריקן איידול#שבוע הוליווד|שבוע הוליווד]]" בתוכנית, בחר שלא להופיע בו, ופרש מהתוכנית לאחר שנשאר בין 24 המובילים, כדי שיוכל לשקול את האפשרויות המקצועיות שלו.

בון המשיך לצבור פופולריות בזכות קטעי המוזיקה ששיתף בטיקטוק, ועוד טרם הוצאת הסינגל הראשון שלו צבר 1.7 מיליון עוקבים ברשת החברתית. הוא תפס את תשומת ליבו של [[דן ריינולדס]], סולן להקת ה[[פופ רוק]] [[Imagine Dragons]], שהחתים את בון ב[[חברת התקליטים]] שלו, נייט סטריט רקורדס  הפועלת בשותפות עם [[וורנר רקורדס]]. דבר החתימה פורסם ב-15 באוקטובר 2021, יחד עם יציאתו לאור של הסינגל הראשון של בון, "Ghost Town". בנוסף לשירה בון ניגן ב[[גיטרה]], ב[[פסנתר]] וב[[תופים]], וכן היה אחראי על עיצוב עטיפת הסינגל. עד מהרה השיר נכנס למצעדי הסינגלים ב-13 מדינות, בהן ארצות הברית ([[בילבורד הוט 100]]), ובון הוזמן להופיע עימו בתוכניות האירוח [[המופע של אלן דג'נרס]], המופע של [[קלי קלרקסון]]  ולייט נייט עם [[סת' מאיירס]] .

ב-18 בפברואר 2022 בון הוציא לאור את הסינגל השני שלו, "Room for 2". ב-29 באפריל 2022 יצא לאור הסינגל השלישי שלו, "In the Stars", אשר נכנס גם כן למצעדים ברחבי העולם. ב-29 ביולי 2022 יצא לאור הסינגל הרביעי של בון, "Better Alone", ויחד איתו גם ה[[מיני-אלבום]] הראשון שלו, **', אשר כלל את ארבעת הסינגלים הראשונים של בון, שקדמו לו.

ב-5 במאי 2023 יצא לאור המיני-אלבום השני של בון, *Pulse*, אשר מתוכו יצאו לאור שני סינגלים – "Sugar Sweet" ו-"What Was".

ב-18 בינואר 2024 בון הוציא לאור את הסינגל "Beautiful Things", שהפך ללהיט עולמי לאחר שזכה להצלחה רבה ברשתות החברתיות ובמצעדי הסינגלים כאחד, והיה לשירו הראשון שהגיע בין חמשת השירים המובילים במצעד בילבורד הוט 100. האלבום הראשון של בון, *[[Fireworks & Rollerblades]]*, יצא באפריל 2024 וכולל שירים כמו "Slow It Down" ו-"Forever and a Day". בון יצא לסיבוב הופעות עולמי באפריל 2024, שיימשך עד תחילת 2025 באוסטרליה. בון הופיע בטקס פרסי הווידאו קליפים של MTV לשנת 2024, שהתקיים ב-11 בספטמבר 2024 בניו יורק.

ב-28 בפברואר 2025 יצא לאור הסינגל "Sorry I'm Here For Someone Else". ב-11 באפריל בון הופיע לראשונה בפסטיבל קואצ'לה. במהלך הופעתו, הצטרף אליו בהפתעה הגיטריסט של קווין, בריאן מיי, לביצוע משותף של השיר "Bohemian Rhapsody". במהלך ההופעה הודיע בון על צאת אלבומו השני, *[[American Heart]]*, שצפוי לצאת ב-20 ביוני 2025.

בון יופיע לראשונה כזמר אורח בתוכנית "סאטרדיי נייט לייב" בפרק שישודר ב-3 במאי 2025 אותו תנחה קואינטה ברונסון.

## דיסקוגרפיה
### אלבומי אולפן

* 2024: *[[Fireworks & Rollerblades]]*
* 2025: *[[American Heart]]*

### מיני-אלבומים

### סינגלים

### שירים אחרים במצעדים

## סיבובי הופעות
* 2023: *Pulse Tour*
* 2024: *Fireworks & Rollerblades World Tour*
* 2025: American Heart World Tour

## פרסים ומועמדויות

## קישורים חיצוניים

* 

## ביאורים

## הערות שוליים

קטגוריה:אמני וורנר רקורדס
קטגוריה:זמרים-יוצרים אמריקאים
קטגוריה:מתחרי אמריקן איידול
קטגוריה:זוכי פרס המוזיקה של בילבורד
קטגוריה:אמריקאים שנולדו ב-2002